เพิ่งเคยมาแถวนี้ครั้งแรก หลังทำธุระเสร็จ ตอนแรกก็งงๆอึนๆไม่รู้จะไปไหนต่อดีเพราะว่างทั้งบ่ายละ เลยหาร้านนั่งทานอะไรสักอย่างละค่อยคิดต่อจะไปไหนเพราะยังไม่รีบกลับบ้าน ก็มาเจอร้านนี้ที่คนแน่นร้าน ด้วยความอยากรู้ถึงรสชาติเลยอดทนรอ ร้านนี้ไม่ใหญ่มากช่วงเที่ยงๆคนจะแน่นหน่อย มีที่นั่งทั้งด้านในด้านนอก ได้ที่นั่งก็สั่งก๋วยจั๊บทุกอย่างชามนึง รอนานนิดหน่อย แต่ไม่นานมาก ก๋วยจั๊บมาชามใหญ่เครื่องจัดเต็ม เส้นไม่เละเกินไป ส่วนน้ำซุปร้อน หอมเครื่องเทศกำลังดีไม่ฉุนมาก ส่วนเครื่องก็มาเต็มทั้งไข่หมูเครื่องใน เครื่องในสะอาดทำได้ไม่คาวเลย รสชาติรวมๆอร่อยใช้ได้เลย ถ้าชอบรสจัดก็ปรุงได้ตามชอบ ส่วนเรื่องราคาก็ไม่แพงเลย ประทับใจจริงๆไม่เสียเวลาที่อดทนรอทาน